text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: Siti og eygleiði skjótt 1 ára gomlu dóttrina, sum hon situr og spælir við leikurnar í kassanum.Kassanum, sum hevur áskriftina: “Don’t grow up, it’s a trap”. Tá slær tað meg, at knappliga er manvorðin vaksin. Hevur fingið føtur undir egið borð, gift kona, húsaeigari, billán, nýtslulán og youname it. Fýra (smá) børn og fulltíðarstarv. Tá liggur ein ávís ábyrgd á herðunum á einari, og lívið og gerandisdagurin krevur neyva planlegging, fyri at skula eydnast væl. Sum oftast koyrir alt, so sum tað skal. Lønin kemur støðugthvønn mánaða og útreiðslurnar fara sjálvvirkandi av kontuni.Onkuntíð fær man tó eitt slag fyri bógvin, og lívsførslan má endurskoðast. Sum til dømis tá eitt nýttbarn verður føtt og ein fer í barsilsfarloyvi. Í okkara føri førdi tað við sær, at mín inntøka lækkaðimunandi, tí at barsilsútgjaldið varð 6000kr lægri um mánaðin enn mín vanliga løn! Knappliga hekkroknistykkið í eginbúskapinum (privatøkonomiini) ikki saman longur.
text: #000001
text: Og nú siti eg so her í barsilsbobluni, desperat eftir amboðum og kunning um, hvussu eg kann stýraog skipa okkara fíggjarviðurskifti á skilabesta hátt og hvussu vit kunnu fáa endarnar at røkka, núinntøkan ikki hóskar til útreiðslurnar.Tosað varð við fólkini í nærumhvørvinum, í bindiklubbanum og aðrastaðni afturvið einumkaffidussi. Royndi varisliga at spora meg inn á evnið og nevndi okkara støðu og setti spurnartekinvið, hvat mundi vera skilagott at gera í okkara føri. Aftursvarini vóru soltin. Ofta fekst onkiaftursvar, men heldur eitt snerkjandi andlitsbrá og tosað varð skjótt um okkurt annað meirahugaligt.Eyðsæð er, at eginbúskapur er eitt viðbrekið og sárbært evnið í Føroyum. Fólk vilja helst ikki tosaum teirra persónligu fíggjarviðurskifti og bera seg undan at deila teirra do’s and don’ts, um hvat ergott og ikki gott at gera fíggjarliga.Tað er sum um, at peningahugsanin (pengemindset) hjá føroyingum byggir á útsagnir so sum:“Tað er privat” ella “tað er ikki nakað, onnur skulu vita nakað um”.Tað førdi við sær, at eg leitaði mær vitan og ráð í Instagramheiminum í staðin, har eg fann einasermentan við ungum kvinnum, við áhuga innan eginbúskap og stremban eftir fíggjarligumsjálvræði og fíggjarligum frælsi, sum deila sínar royndir og vitan við øll, sum eru áhugað.
text: #000002
text: Eg avgjørdi at gera ein tílíkan føroyskan vanga, sum setur sjóneykuna á fíggjarligu viðurskiftini hjáeini vanligari føroyskari barnafamilju. Leggja øll kortini á borðið, blotta okkara netbanka ogpeninganýtsluna, bæði tær góðu avgerðirnar og tær til tíðir vánaligu peningaavgerðirnar. Tosa hartum pengar og bróta tabu.Hetta er ein persónlig ferð mótvegis fíggjarligum frælsi, sum eg opinskárað deili við onnur.Vónin er, at vit við tíðini læra at tosa opið saman um eginbúskap, hjálpa hvørjari aðrari og deilagóð ráð og góðar royndir. Ynskið er at fáa fíggjarligt frælsi. Eina fíggjarligt óttaleysa tilveru, við“nokk av” peningi á kontuni og rásarúmi til at njóta tilveruna saman við teimum nærmastu oghesum lítla, sum óvitandi situr og hugnar sær á gólvinum við sínum leikum.Ferðin til fíggjarligt frælsi er byrjað, vælkomin við.
text: #000003
text: Fíggjarligt frælsi er navnið á einum vanga á sosiala miðlinum Instagram, sum ein dulnevnd kvinna stendur aftanfyri.
text: #000004
text: Kvinnan er í 30’unum, livir saman við manni sínum og børnum, hevur eitt vanligt arbeiði og eru tey sum heild ein vanlig føroysk barnafamilja, við øllum tí sum har til hoyrir.
text: #000005
text: Á instagram vanganum leggur hon dent á viðurskifti í eginbúskapinum, so sum skuld, samansparing, forbrúk og íløgur oa., og ynskir somuleiðis at bróta tabuið og tosa opið um persónlig fíggjarviðurskifti millum føroyingar.
text: #000006